- Hindi News
- National
- खन्ना में पांच घंटे गुल रही सिविल हॉस्पिटल की बिजली, मरीजों को उठानी पड़ी परेशानियां
खन्ना में पांच घंटे गुल रही सिविल हॉस्पिटल की बिजली, मरीजों को उठानी पड़ी परेशानियां
शनिवारका दिन खन्ना सिविल हॉस्पिटल में आने वाले मरीजों के लिए बेहद परेशान वाला रहा। हॉट लाइन होने के बावजूद पांच घंटे तक हॉस्पिटल की बिजली सप्लाई गुल रही और इलाज नहीं हो पाने की वजह से सैकड़ों एमरजेंसी सेवाओं पर भी इसका खासा असर पड़ा। डाॅक्टर तो मौजूद रहे, लेकिन पावर सप्लाई बंद होने की वजह से वे भी बेबस दिखे।
जानकारी के अनुसार खन्ना सिविल अस्पताल में शनिवार की सुबह 10 बजे पावर सप्लाई बंद कर दी गई। दोपहर बाद 3 बजे दोबारा सप्लाई शुरू की गई। इस बीच पांच घंटों में अस्पताल की एक्स-रे और डेंटल विभाग का काम पूरी तरह से ठप रहा। अपने दांतों का इलाज कराने आई कुलविंदर कौर ने बताया कि डाक्टर ने उन्हें बिजली नहीं होने की बात कह दोबारा बाद में आने को कहा है। इसी तरह अपना एक्सरे कराने आए खन्ना के ही निवासी जगदीप सिंह भी निराश होकर वापस लौटे। आॅपरेशन थिएटर में भी इसका आंशिक असर दिखाई दिया। हालांकि, जनरेटर चला कर कुछ काम पूरे किए गए, लेकिन एक्सरे मशीनें जनरेटर से नहीं चल पाईं।
tgl_Latn sot_Latn hin_Deva hin_Deva hin_Deva hin_Deva